Seks, leuens en die internet Erla-Mari Diedericks: Graffiti Boeke
Seks, leuens en die internet
Nie-fiksie / Non-fiction: Algemeen / General
Nie-fiksie / Non-fiction - Algemeen / General
'n Prins op 'n wit perd kan nie alles heel maak nie.
"Wil jy sien waar baie mense se ewigheid eindig? In 'n egskeidingshof."
As jy 'n boek verwag deur 'n volmaakte, pyn-in-die-gat prinses oor hoe om liefde en kalmte te vind, soek dan verder. Seks, leuens en die internet is 'n rou, eerlike vertelling deur 'n vrou wie se hart gebreek is, maar weier om moed op te gee. Op 50 lyk al die prinse en perde bra gehawend, maar vasbeslote durf sy die wilde wêreld van aanlyn afsprake aan, moedig op soek na haar sielsgenoot. In haar soektog kom sy alles teë - van die armes van gees tot die armes van vlees. En dit alles te midde van menopouse, skete en plooie.
Hierdie boek gaan oor die soeke na die self en die oeroue stryd tussen die brein en die hart. Die vraag is net: Wie gaan dié keer wen?
Hierdie boek is deel van die immergewilde selfhelp-genre en kombineer die onderwerpe van verhoudings, seks en selfondersoek. Dis 'n eerlike en soms skreeusnaakse memoir, maar ook 'n nuttige gids oor die wêreld van aanlyn afsprake.